钦定古今图书集成/明伦汇编/氏族典/第455卷 > 宋濂
## 钦定古今图书集成/明伦汇编/氏族典/第455卷 > 宋濂

按《明外史宋濂传》：“濂字景濂，其先金华之潜溪人，至
濂乃迁浦江。元至正中，荐授翰林编修，辞不行，入龙
门山，著书逾十馀年。太祖取婺州，召见濂还金陵，复
以书币征，除江南儒学提举，寻改起居注。久之，以疾
告归。洪武二年，召充元史总裁官，除翰林院学士，知
制诰。明年，以失朝参，降编修。四年，迁国子司业。坐议”
孔庙祀典忤旨，谪安远知县。旋召为礼部主事。明年
迁赞善大夫。六年擢侍讲学士，同修《国史》。九年进学
士承旨。明年致仕。十三年以长孙慎获罪，安置茂州，
卒。正德中，追谥“文宪。”仲子璲最知名，字仲珩，善诗，尢
工书法。洪武九年以濂故，召为中书舍人。其兄子慎
为仪礼司序班，坐胡惟庸党，璲亦连坐并死。建文帝
即位，追念濂，召璲子怿，复官翰林。